— Սիրում	եմ	այդ	տեսակ	մարդկանց, — շարունակեց	անսովոր	եռանդով, սրելով	հաստլիկ	բեղերի	առանց	այն	էլ	սուր ծայրերը, — դիզում	են, դիզում, էլի	քաղցած	են... Միայն	ծույլերը	կարող	են	նրանց	ագահ	համարել... Ունես, աշխատիր կրկնապատկել, եռապատկել, տասնապատկել: Քոնը	քիչ	է, խլիր	հարևանիցդ, ընկերիցդ, եղբորիցդ: Ճանկերդ	սրիր	ու ընկիր	աշխարհի	հոգին	հանիր, մի՛	նստիր	ու	պառավ	կնոջ	պես	սրան	ու	նրան	նախանձիր: Ո՞ր	վաճառականը	կարող	է	մի տերության	հավասարվել: Կարդա՛	լրագիրները	և	տես, ո՞ր	զորեղ	տերությանն	է	մեր	ժամանակում	կուշտ: Տասը	տարի առաջ	ես	մի	նոտարիուսի	օգնական	էի	և	մասնավոր	փաստաբան, այժմ	կես	միլիոն	կարողություն	ունեմ: Այո՛, ունեմ, չեմ թաքցնում: Ինչո՞ւ	չպիտի	աշխատեմ	կեսը	մեկ	դարձնել, մեկը	երկու, երեք, հինգ, տաս...